Inte sô propagande pes elezions europeanis, il partît de estreme diestre ceche Národní Strana (Partît Nazionâl) al à proponût une “soluzion finâl” pai rom che a vivin intal paîs. La plui part dai partîts cecs e à criticât il spot par vie che al riclame propit il tiermin doprât dai naziscj che, dilunc vie de seconde vuere mondiâl a àn sassinât centenârs di miârs di rom intai cjamps di stermini. La radiotelevision publiche e à decidût di no trasmeti il messaç par vie che lu calcole une incitazion al odi raziâl. Cheste decision e je stade doprade dai rapresentants dal Národní Strana par domandâ che lis elezions a vegnin anuladis. Il partît di estreme diestre al dîs che la “soluzion finâl” che al propon no si riferìs al maçalizi di cheste popolazion, ma ae sô depuartazion sfuarçade in Indie, di dulà che i rom a saressin partîts secui indaûr.
Font: Món Divers, 26/05/09
fur_Latn cat_Latn